Իսմայիլա Սար

Իսմայիլա Սար (ֆր.՝ Ismaïla Sarr, փետրվարի 25, 1998(1998-02-25), Սեն Լուի, Սենեգալ), սենեգալցի պրոֆեսիոնալ ֆուտբոլիստ։ Ներկայումս հանդես է գալիս Ուոթֆորդի և Սենեգալի ազգային հավաքականի կազմում։ Խաղում է վինգերի դիրքում։


== Ակումբային կարիերա ==


=== Մեց ===
Ֆուտբոլիստի կարիերան Սարը սկսել է սենեգալական Ջեներեյշն Ֆուտում։ 2016 թվականի հուլիսի 13-ին նա 5 տարվա պայմանագիր կնքեց Մեցի հետ։ Իր պրոֆեսիոնալ դեբյուտը նշեց օգոստոսի 13-ին՝ Լիլի դեմ խաղում՝ այս խաղում դառնալով գոլային փոխանցման հեղինակ։ Իր առաջին գոլը Լիգա 1-ում խփեց 2017 թվականի փետրվարի 8-ին՝ Դիժոնի դեմ խաղում։ Մարտի 12-ին Սարը գոլի հեղինակ դարձավ Սենտ Էտիենի դեմ խաղում՝ բացելով հանդիպման հաշիվը 1-ին րոպեին։ Ապրիլի 29-ին սենեգալցին գոլ խփեց Նանսիի դեմ խաղում՝ օգնելով իր թիմին հաղթել 2-1 հաշվով։ Մայիսի 14-ին նա գոլի հեղինակ դարձավ Թուլուզի դեմ խաղում, իսկ հանդիպումն ավարտվե 1-1 հաշվով։ Իր առաջին մրցաշրջանում Սարը անցկացրեց 31 հանդիպում առաջնությունում՝ դառնալով 5 գոլի և 5 գոլային փոխանցման հեղինակ։


=== Ռեն ===
2017 թվականի հուլիսի 26-ին Սարը 17 միլիոն եվրոյի դիմաց տեղափոխվեց Ռեն։ Նա ակումբի հետ կնքեց 4 տարվա պայմանագիր, թեև ուներ տրանսֆերային առաջարկ Բարսելոնայից։ Իր դեբյուտը Ռենի կազմում նշեց օգոստոսի 5-ին՝ Տրուայի դեմ խաղում։ Իր առաջին գոլը խփեց օգոստոսի 26-ին՝ Թուլուզի դեմ խաղում։ 2018 թվականի հունվարի 26-ին Սարը գոլ խփեց Դիժոնի դեմ խաղում, սակայն Ռենը պարտվեց 2-1 հաշվով։ 2018 թվականի մարտին սենեգալցին 3 հանդիպում անընդմեջ դարձավ գոլի հեղինակ՝ Ամյենի, Սենտ Էտիենի և Բորդոյի դեմ խաղերում։ 2017-18 մրցաշրջանում Սարը անցկացրեց 27 հանդիպում բոլոր մրցաշարերում՝ դառնալով 5 գոլի և 5 գոլային փոխանցման հեղինակ։
2018 թվականի օգոստոսի 18-ին Սարը խփեց Անժեի դեմ հանդիպման միակ գնդակը՝ 1-0 հաշվով հաղթանակ պարգևելով Ռենին։ Իր առաջին հանդիպումը եվրոպական առաջնություններում անցկացրեց սեպտեմբերի 20-ին՝ Եվրոպայի Լիգայի խմբային փուլի Յաբլոնեցի դեմ խաղում։ Այս խաղում Սարը դարձավ գոլի հեղինակ, որը հետագայում ճանաչվեց Եվրոպայի Լիգայի 2018-19 մրցաշրջանի լավագույն գոլը։ Հոկտեմբերի 21-ին սենեգալցին գոլ խփեց Սենտ-Էտիենի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 5-ին Սարը 2 գոլային փոխացման հեղինակ դարձավ Օլիմպիկ Լիոնի դեմ խաղում։ Դեկտեմբերի 13-ին նա դուբլ ձևակերպեց Եվրոպայի Լիգայի Աստանայի դեմ խաղում՝ օգնելով իր թիմին հաղթել 2-0 հաշվով։ 2019 թվականի մարտի 10-ին Սարը 2 գոլային փոխանցում տվեց Կանի դեմ խաղում։ Ապրիլի 27-ին սենեգալցին թիմի մեկնարկային կազմում խաղադաշտ դուրս եկավ Ֆրանսիայի գավաթի եզրափակչի Պարի Սեն-Ժերմենի դեմ խաղում՝ օգնելով Ռենին հաղթել հետխաղյա 11-մետրանոցների հարվածաշարում և նվաճել գավաթը։ Ակումբի կազմում Սարը անցկացրեց 77 հանդիպում՝ դառնալով 18 գոլի և 16 գոլային փոխանցման հեղինակ։


=== Ուոթֆորդ ===
2019 թվականի օգոստոսի 8-ին Սարը 5 տարվա պայմանագիր կնքեց Ուոթֆորդի հետ։ Ակումբը նրա համար վճարեց ռեկորդային 30 միլիոն ֆունտ ստերլինգ։


== Միջազգային կարիերա ==
2015 թվականին՝ 17 տարեկան հասակում Սարը մասնակցեց Աֆրիկայի մինչև 23 տարեկանների ազգերի գավաթին։ Առաջնությանը նա մասնակցեց 4 հանդիպման՝ դառնալով 2 գոլային փոխանցման հեղինակ և օգնելով Սենեգալին զբաղեցնել 4-րդ հորիզոնականը մրցաշարում։
Իր դեբյուտը Սենեգալի ազգային հավաքականում Սարը նշեց 2016 թվականի սեպտեմբերի 3-ին՝ փոխարինելով Սադիո Մանեին Նամիբիայի դեմ խաղում։ Իր առաջին գոլը ազգային հավաքականի կազմում խփեց 2017 թվականի հունվարի 8-ին՝ Լիբիայի դեմ ընկերական խաղում։ 2017 թվականին նա հավաքականի կազմում մասնակցեց Աֆրիկայի ազգերի գավաթին՝ անցկացնելով 3 հանդիպում, սակայն Սենեգալը դուրս մնաց քառորդ եզրափակչից՝ պարտվելով Կամերունին հետխաղյա 11-մետրանոցների հարվածաշարում։
2017 թվականի սեպտեմբերի 5-ին՝ Բուրկինա Ֆասոյի դեմ խաղում Սարը դարձավ գոլի հեղինակ , իսկ հանդիպումն ավարտվեց 2-2 հաշվով։ 2018 թվականի հունիսի 8-ին նա գոլ խփեց Խորվաթիայի դեմ ընկերական խաղում, սակայն Սենեգալը պարտվեց 2-1 հաշվով։ 2018 թվականին սենեգալցին ազգային հավաքականի կազմում մասնակցեց աշխարհի առաջնությանը՝ անցկացնելով 3 հանդիպում, սակայն Սենեգալը դուրս մնաց խմբային փուլից՝ «արդար խաղի» միավորներով զիջելով Ճապոնիային։
2019 թվականին Սարը ընդգրկվեց Սենեգալի՝ Աֆրիկայի ազգերի գավաթի համար վերջնական կազմում։ Առաջնությունում նա անցկացրեց 5 հանդիպում՝ գոլի և գոլային փոխանցման հեղինակ դառնալով խմբային փուլի Քենիայի դեմ խաղում։ Սենեգալը հասավ գավաթի եզրափակիչ, որտեղ սակայն 1-0 հաշվով պարտվեց Ալժիրին։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 12-ի դրությամբ


=== Միջազգային վիճակագրություն ===
2019 թվականի օգոստոսի 12-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Ռեն

Ֆրանսիայի գավաթ. 2018–19


=== Միջազգային ===
Սենեգալ

Աֆրիկայի ազգերի գավաթ. երկրորդ տեղ. 2019


=== Անհատական ===
ՈՒԵՖԱ Եվրոպայի Լիգայի լավագույն գոլ. 2018–19


== Ծանոթագրություններ ==


== Արտաքին հղումներ ==
Սարի պաշտոնական Տվիտերի էջը
Սարի պաշտոնական Ինստագրամի էջը
Սարը transfermarkt-ում
Սարը soccerbase.com-ում
Սարը WhoScored.com կայքում
Սարը Մեցի պաշտոնական կայքում
Սարը Ռենի պաշտոնական կայքում
Սարը Ուոթֆորդի պաշտոնական կայքում
Սարը Լիգա 1-ի պաշտոնական կայքում Archived 2018-02-25 at the Wayback Machine.
Սարը Պրեմիեր Լիգայի պաշտոնական կայքում
Սարը ՈՒԵՖԱ-ի պաշտոնական կայքում
Սարը ՖԻՖԱ-ի պաշտոնական կայքում(չաշխատող հղում)